Елжан Біртановқа қатысты сот үкімі шықты
"Елжан Біртановқа қатысты сот үкімі шықты" | "https://abai.kz/post/159532"
TITLE: Елжан Біртановқа қатысты сот үкімі шықты
URL: https://abai.kz/post/159532
META: "Елжан Біртановқа қатысты сот үкімі шықты" | "https://abai.kz/post/159532"
DATE: 28.10.2022
AUTHOR(s): Abai.kz
TOTAL WORDS: 118
TEXT: Бүгін № 2 Сарыарқа аудандық соты экс-министр Елжан Біртанов пен бұрынғы вице-министр Олжас Әбішевтің ісі бойынша үкім шығарды. Елжан Біртанов әуе санавиациясын жеке мақсатта пайдалану ісі бойынша ақталды. Бірақ билікті асыра пайдаланғаны үшін кінәлі деп танылды. «Біртанов Елжан мен Әбішев Олжас Қазақстан Республикасы Қылмыстық кодексінің 361-бабының 4-бөлігінің 3-тармағында көзделген қылмыстық құқық бұзушылықты жасағаны үшін кінәлі деп танылып, осы бап бойынша Біртановқа бес жыл мерзімге бас бостандығын шектеу түріндегі жаза тағайындалды»,—деді судья Ибрагим Әлкенов. Ал, бұрынғы вице-министр Олжас Әбішевке 4 жылға бас бостандығын шектеу жазасы тағайындалды. Сонымен қатар, судья Біртанов пен Әбішевтен 1,1 млрд теңге, сондай-ақ мемлекет кірісіне 20 млн теңгеден мемлекеттік бажды өндіріп алуды ұйғарды. Сонымен қатар, сот оларды мемлекеттік қызметте өмір бойы қызмет ету құқығынан айырды. Abai.kz
